ŽŪIKVC (LŽŪMPRIS) duomenimis, 2019 m. vasario mėn. Lietuvos įmonėse buvo paskersta 4,42 mln. paukščių ir pagaminta 8 010,06 t paukštienos skerdenų. Paukščių skerdimų skaičius 2019 m. vasario mėn., palyginti su sausiu, sumažėjo 12,2 proc., tačiau buvo 2,9 proc. didesnis nei 2018 m. vasario mėn. Iš to skaičiaus broilerių skerdimai analizuojamu laikotarpiu sudarė 4,34 mln. vnt. – 2,2 proc. daugiau nei 2018 m. vasario mėn. Kalakutų skerdimai analizuojamu laikotarpiu sudarė 28,217 tūkst. vnt. – 24,9 proc. mažiau nei sausio mėn., ir 39,5 proc. mažiau nei 2018 m. vasario mėn.

Paukštienos gamyba, vertinant pagal skerdenų svorį, 2019 m. vasario mėn. sudarė 8 010,06 t – 14,5 proc. mažiau nei sausio mėn. ir 2,6 proc. mažiau nei prieš metus. Iš to skaičiaus broilerių skerdenų gamyba 2019 m. vasario mėn., palyginti su sausiu, sumažėjo 14,9 proc. (iki 7 575,06 t), o kalakutienos pagaminta 17,3 proc. mažiau (314,84 t).

Šaltinis LŽŪMPRIS

Parengė: A. Kairytė, tel. (8 37) 39 78 02

[2019-04-15](https://www.vic.lt/zumpris/2019/04/15/2019-m-vasario-men-lietuvos-imonese-sumazejo-pauksciu-skerdimai-ir-paukstienos-gamyba/)

[Paukštienos sektoriaus vidaus rinkos apžvalgos](https://www.vic.lt/zumpris/category/paukstienos-sektorius/paukstienos-sektoriausvidaus-rinkos-apzvalgos/)